**S! – SLĒPO 2019 TRENIŅSACENSĪBU**

**SERIĀLS DISTANČU SLĒPOŠANĀ**

1. **Mērķis**
* Popularizēt distanču slēpošanas sporta veidu iedzīvotāju vidū.
* Veicināt saturīgu brīvā laika pavadīšanu, atrast kopīgus draugus un domubiedrus.
* Pilnvērtīgs gatavošanās process citiem nozīmīgiem slēpošanas pasākumiem un sacensībām
* Papildināt un paplašināt Fischer Slēpošanas centra aktivitātes.
1. **Laiks un vieta**

Sacensības notiek 3 (trīs) posmos Fischer Slēpošanas centrā, Puķu ielā 4, Siguldā.

Starts plkst. no 18:00 līdz 19:30. Reģistrācija no 17.30.

**1. posms (17.01.2019.)** – brīvais starts (laika kontroles brauciens)

**2. posms (07.02.2019.)** – intervāla starts (noteikts apļu skaits atkarībā no vecuma grupas)

**3. posms (21.03.2019.)** – brīvais starts (laika kontroles brauciens)

1. **Rīkotājs**

Sacensības organizē Fischer Slēpošanas centrs sadarbībā ar Siguldas novada pašvaldību un Fischer Latvia.

Sacensību galvenais tiesnesis – Marta Garā.

Laika ņemšanas tiesneši – Biedrība A2.

1. **Sacensību dalībnieki**

Startē ikviens interesents, atbilstoši savām spējām un sagatavotībai. Dalībnieki paši atbild par savu veselības stāvokli sacensību laikā. Organizatori nenes atbildību par slēpošanas laikā gūtajām traumām.

1. **Dalībnieku vecuma grupas:**

|  |  |
| --- | --- |
| **SV6** | 2013.gadā dzimušie un jaunāki |
| **SV8** | 2011. - 2012. g. dz. |
| **SV10** | 2009. - 2010. g. dz. |
| **SV12** | 2007. - 2008. g. dz. |
| **SV14** | 2005. - 2006. g. dz. |
| **SV16** | 2003. - 2004. g. dz.  |
| **SV juniori** | 1998. - 2002. g. dz.  |
| **SV20** | 1989. – 1997. g. dz.  |
| **SV30** | 1979. – 1988. g. dz.  |
| **SV40** | 1969. – 1978. g. dz.  |
| **SV50** | 1959. – 1968. g. dz.  |
| **SV meistari** | 1958.gadā un vecāki |

Atkarībā no laika apstākļiem slēpojumu datumos iespējamas izmaiņas.

Ja grupā ir mazāk par 3 dalībniekiem, tā tiek apvienota ar nākamo vecāko grupu, kurā ir pietiekošs dalībnieku skaits.

1. **Distanču garumi un laika limiti**

**1.Posms – laika kontroles brauciens**

|  |  |  |
| --- | --- | --- |
| *Grupa* | *Laiks* | *Distance* |
| SV6 | līdz 10 min | 200 m  |
| SV8 | līdz 15 min | 200 m  |
| SV10, SV12, SV14 | līdz 30 min | 1,2 km |
| SV16 – SV meistari | līdz 60 min | 1,2 km |

**2.Posms – intervāla starts**

|  |  |
| --- | --- |
| *Grupa* | *Distance* |
| SV6 | 6 x 200 m  |
| SV8 | 8 x 200 m  |
| SV10, SV12, SV14 | 5 x 1,2 km |
| SV16 – SV meistari | 8 x 1,2 km |

**3.Posms - laika kontroles brauciens**

|  |  |  |
| --- | --- | --- |
| *Grupa* | *Laiks* | *Distance* |
| SV6 | līdz 10 min | 200 m  |
| SV8 | līdz 15 min | 200 m  |
| SV10, SV12, SV14 | līdz 30 min | 1,2 km |
| SV16 – SV meistari | līdz 60 min | 1,2 km |

1. **Vērtēšana**

Dalībnieki katrā posmā tiek vērtēti noteiktajās vecuma grupās.

Grupas kopvērtējumu aprēķina, summējot katra dalībnieka 2 labāko posmu punktu summu (obligāti jāpiedalās vismaz 2 posmos).

Vienādas punktu summas gadījumā, augstāku vietu ieņem dalībnieks, kurš ir uzrādījis augstāku rezultātu pēdējā posmā.

Punktu piešķiršanas sistēma (punktu skaits):

1.vieta 50 7.vieta 16 13.vieta 7 19.vieta 1

2.vieta 40 8.vieta 14 14.vieta 6 20.vieta 0

3.vieta 30 9.vieta 12 15.vieta 5 21.vieta 0

4.vieta 25 10.vieta 10 16.vieta 4 ….

5.vieta 20 11.vieta 9 17.vieta 3

6.vieta 18 12.vieta 8 18.vieta 2

1. **Noteikumi**
* Dalībnieku rezultāti tiek fiksēti elektroniski.
* Atkārtoti šķērsojot finiša līniju, dalībnieks saņem pēdējo šķērsošanas laiku un vietu rezultātos.
* Sods par finiša līnijas šķērsošanu pretējā virzienā: diskvalifikācija.
* Tiesnešiem kopā ar organizatoriem ir tiesības izlemt jautājumus, kas nav minēti sacensību nolikumā
* Par dalībnieku atbildību uzņemas vecāki vai pārstāvji, par savu veselības atbilstību sacensību distances veikšanai, ka ievēros ceļu satiksmes noteikumus un sacensību nolikumu, apliecina to piesakoties sacensībām.
* Organizatori un visi citi cilvēki, kuri ir iesaistīti sacensību organizēšanā neatbild par jebkādiem tiešiem, netiešiem, neparedzamiem vai paredzamiem fiziskiem un materiāliem zaudējumiem sacensību dalībniekiem, kas var notikt pirms vai pēc sacensībām, kā arī to laikā. Organizators nav atbildīgs par iespējamām sadursmēm, kritieniem un citiem nelaimes gadījumiem trasē.
* Apstiprinot bērna vai audzēkņa dalību sacensībās vecāki vai pārstāvji, atsakās no jebkādu pretenziju izvirzīšanas organizatoram vai citām pasākuma organizēšanā iesaistītām personām pēc iespējama nelaimes gadījuma vai materiālo zaudējumu rašanās un necīnās par zaudējumu atgūšanu tiesas ceļā.
* Dalībnieks un sacensību apmeklētājs tiek informēts, ka pasākuma laikā var tikt veikta arī filmēšana un fotografēšana no SIA “Siguldas Sporta serviss”, pasākuma rīkotāja, pasākumu tiesnešu un citu tam pilnvaroto personu puses, kā arī sacensību rezultātu publicēšana. Piesakoties pasākumā kā dalībnieks vai, apmeklējot pasākumu klātienē, apmeklētājs piekrīt, ka var tikt fotografēts un filmēts, ka viņa attēls var tikt izmantots filmās, fotogrāfijās, audiovizuālajos ierakstos, ka viņa sacensību rezultāti var tikt publicēti sacensību vietā un pasākuma rīkotāja vai citu tam pilnvaroto trešo pušu komunikāciju rīkos. Visas tiesības uz šādiem materiāliem un tā izmantošanu pieder SIA “Siguldas Sporta serviss” vai attiecīgi pilnvarotajai trešajai personai, šādu materiālu SIA “Siguldas Sporta serviss”, pasākuma rīkotājs vai attiecīgi pilnvarotā trešā persona var izmantot pēc saviem ieskatiem visā pasaulē jebkuros plašsaziņas līdzekļos reklāmas nolūkos vai citam mērķim, kā arī komerciālos nolūkos bez jebkādas atlīdzības vai kompensācijām par iepriekš minēto apmeklētājam.
* Organizatori nav atbildīgi attiecībā pret dalībniekiem, ja dalībnieki nezina vai neievēro šo nolikumu.
* Rezultātu fiksēšanai tiks izmantota čipu sistēma. Dalībnieks ir atbildīgs sacensību laikā par čipa drošību un nepazaudēšanu. Čipa nozaudēšanas gadījumā sods 50 EUR.
* Sacensību organizatori patur tiesības mainīt nolikumu un tajā esošo informāciju par to iepriekš informējot mājaslapā [www.siguldassports.lv](http://www.siguldassports.lv) un facebook lapā: <https://www.facebook.com/fischersleposanascentrs/>
* Organizators patur tiesības mainīt nolikumu, iepriekš par to nepaziņojot dalībniekiem.
* Dalībniekiem, kuri uz sacensībām neierodas, samaksātā nauda netiek atgriezta.
* Sacensību pārcelšanas gadījumā iemaksātā dalības maksa saglabājas.
1. **Pieteikumi un reģistrācija**

Dalībnieku reģistrācija: [www.siguldassports.lv](file:///C%3A%5CUsers%5CAneta%5CAppData%5CLocal%5CMicrosoft%5CWindows%5CINetCache%5CContent.Outlook%5CMEKTUK5X%5Cwww.siguldassports.lv)

Reģistrācijas beigu termiņš katram posmam ir iepriekšējā dienā līdz plkst. 15:00.

1. **Apbalvošana**

Pirmo trīs vietu ieguvējus visās vecuma grupās katrā posmā (izņemot pēdējo) apbalvo ar atbalstītāju balvām (posmu balvas būs iespējams saņemt nākamajā posmā pie reģistrācijas). Kopvērtējuma pirmo trīs vietu ieguvējus katrā grupā apbalvo ar kausiem un atbalstītāju balvām.

1. **Dalības maksa\*,\*\***

Izdevumus, kas saistīti ar sacensību organizēšanu, sedz organizators.

Ar iepriekšēju pieteikšanos online sistēmā:

SV6, SV8, SV10, SV12, SV meistari grupām 2 EUR

SV14, SV16, SV juniori grupām 3 EUR

SV20 – SV50 grupām 4 EUR

Piesakoties uz vietas sacensību dienā:

SV6, SV8, SV10, SV12, SV meistari grupām 3.50 EUR

SV14, SV16, SV juniori grupām 5 EUR

SV20 – SV50 grupām 6 EUR

*\*Uzrādot Siguldas novada ID karti, 10% atlaide dalības maksai.*

*\*\*Sacensību dienā dalības maksu Fischer Slēpošanas centra kasē var maksāt gan skaidrā naudā, gan ar norēķinu karti.*

1. **Serviss**

Sacensību centrā darbojas slēpju serviss un FISCHER distanču slēpošanas inventāra noma. Sacensību centrā darbojas WC, kafijas un uzkodu automāti. Par papildu samaksu iespējams izmantot dušas un saunu.

1. **Informācija**

Papildus informācija pa e-pastu: fsc@siguldassports.lv vai pa tālr. 67970262

[www.siguldassports.lv](http://www.siguldassports.lv/), [www.ba2.lv](http://www.ba2.lv/), [www.infoski.lv](http://www.infoski.lv/)

Jaunākā informācija: <https://www.facebook.com/fischersleposanascentrs/>

1. **Sacensību atbalstītāji**

*Siguldas novada pašvaldība, Fischer Latvia, Maplus, Biedrība A2, SIA”Rāmkalni Nordeco”, AS”Hanzas maiznīca”, DabLab, Laima*